stanford-oval/wikipedia huggingface dataset:
Triviaalikoulu

Triviaalikoulu (ruots. Trivialskola) oli Suomessa 1600-luvun puolivälistä aina vuoteen 1843 käytössä ollut 4-luokkainen ja 8-vuotinen yläkoulu.
Opetus ja henkilöstö

Triviaalikoulu oli neliluokkainen, ja jokaisen luokan opetus kesti kaksi vuotta. Lisäksi oli käytännönläheisiin aineisiin keskittynyt alempi kirjurin- eli apologistanluokka.
Triviaalikoulun opetusohjelmassa oli latinan ja kreikan kieli, uskonto, historia ja logiikka. Opetus tapahtui ruotsin kielellä, ja opiskelu oli lähinnä ulkolukua. Koulun työpäivä alkoi kello viideltä aamulla ja jatkui viiteen iltapäivällä. Koulupäivän katkaisi kaksi tunnin taukoa. Vuoden aikana oli lomaa kuukausi talvella ja kuukausi kesällä.
Koulun opettajakuntaan kuului rehtori, konrehtori eli vararehtori, ylempi ja alempi kollega sekä apologista. Koulussa oli yleensä vain yksi luokkahuone, jossa kukin luokka oli omana ryhmänään. Oppilaista suuri osa oli pappien lapsia. Heidän lisäkseen oli aliupseerien, virkamiesten ja käsityöläisten lapsia, kun taas talonpoikaisperheistä tulleet oppilaat olivat vielä melko harvinaisia. Koulun oppilaat eli teinit kiersivät kesä- ja talviloman aikana taloissa teinirahoja pyytämässä. Tämä tapa päättyi, kun kuningas Kustaa III kielsi vuonna 1780 teineiltä rahan keruun.
Koulujärjestysten muutoksia

Kristiina-kuningattaren antaman vuoden 1649 koulujärjestyksen mukaan alimpana oli pedagogio eli lastenkoulu, jossa opittiin ruotsiksi luku- ja kirjoitustaidon alkeet. Seuraavana oli triviaalikoulu ja viimeksi 4-luokkainen 3-vuotinen yliopisto-opintoihin valmistava kymnaasi.
Suomessa oli 1600-luvun lopulla yksi yliopisto (Turussa), yksi kymnaasi (Viipurissa), 7 triviaalikoulua ja 21 pedagogiota. Pedagogioista kolme toimi maaseudulla (Saltvikissa, Kemiössä ja Lohjalla). 1720-luvun jälkeen Suomessa toimi vain yksi lukio Porvoossa, mutta Turun triviaalikoulun oppilaat saivat siirtyä koulun suoritettuaan suoraan Turun akatemiaan.
Vuoden 1843 koulujärjestys jakoi triviaalikoulut ala- ja yläalkeiskouluiksi. Ala-alkeiskouluista tuli myöhemmin kansakouluja ja yläalkeiskouluista oppikouluja.
Ruotsissa triviaalikoulujen oppiaineet vaihtelivat aikojen saatossa, mutta triviaalikoulut olivat toiminnassa vuoteen 1905, jolloin ne korvattiin reaalikouluilla (ruots. realskola).
Suomen triviaalikoulut ja niiden toimipaikat ja perustamisvuodet

Helsingin triviaalikoulu 1641
Hämeenlinnan triviaalikoulu 1690
Loviisan triviaalikoulu 1760
Oulun triviaalikoulu 1682
Porin triviaalikoulu 1641, toimi Raumalla 1698-1722
Viipurin triviaalikoulu 1641 (entinen Viipurin katedraalikoulu), siirretty Savonlinnaan 1724, Lappeenrantaan 1730, Mikkeliin 1747, Rantasalmelle Jumikkalan kartanoon 1748 ja lopuksi Kuopioon 1788.
Turun triviaalikoulu 1641 (entinen Turun katedraalikoulu)
Uudenkaarlepyyn triviaalikoulu 1640, siirretty 1684 Vaasaan
Triviaalikoulun kyltti Porin Hallituskadulla.
Kino Regina

| Kino Regina |
| --- | --- |

Osoite:  Töölönlahdenkatu 4
Kaupunki:  Helsinki
Kaupunginosa:  Kluuvi
Rakennus:  Helsingin keskustakirjasto Oodi
Perustettu:  2019
Käyttäjä:  Kansallinen audiovisuaalinen instituutti
Elokuvasalit:  1
Istumapaikat:  250
Aiheesta muualla
Elokuvateatterin kotisivut
Infobox OKNimi-testi OK: 
Kino Regina on elokuvateatteri keskustakirjasto Oodissa Helsingin Kluuvissa. Teatteria hallinnoi KAVI eli Kansallinen audiovisuaalinen instituutti. Yksisalisessa teatterissa on 250 istumapaikkaa ja 11 metriä leveä valkokangas. Teatteri sijaitsee kirjaston alakerrassa, rakennuksen pohjoispäässä.
KAVIn aiempi esitystoiminta keskittyi yli kolmenkymmenen vuoden ajan Orion-nimellä Kampissa sijaitsevaan Orion-teatteriin, mutta tammikuussa 2019 paikaksi vaihtui Oodi. Orionin toiminnasta siirtyi vastaamaan Elävän kuvan keskus. Oodi-kirjastoon rakennetun uuden elokuvateatterin nimestä tuli kunnianosoitus Regina Linnanheimolle, yhdelle suomalaisen elokuvan kultakauden tunnetuimmista näyttelijöistä.
Reginan kalustoon kuuluvat kaksi 35 millimetrin filmille tarkoitettua projektoria sekä erillinen projektori 16 millin filmille. 1950-luvulla valmistetulla kombiprojektorilla voidaan esittää 70 millimetrin filmejä. Yli puolet elokuvista esitetään filmiltä. Digitaalisia elokuvia varten teatterista löytyy 4K-tasoinen digiprojektori, ja myös 3D-elokuvien esittäminen on mahdollista. Äänentoistossa käytetään Dolby Atmos -järjestelmää. Reginan salin suunnittelussa on pyritty siihen, että kaikilta paikoilta on hyvä näkyvyys valkokankaalle. Sali on myös esteetön.
Ohjelmisto

Teatterin tarjonta kattaa elokuvan historian varhaisvaiheista nykyelokuvaan. Reginassa esitetään niin klassikoita, taide-elokuvaa kuin uudempiakin elokuvia. Ohjelmistoon kuuluu myös esimerkiksi seminaareja ja sing-along-näytöksiä. Teatteri on yksi eri elokuvafestivaalien näytöspaikoista Helsingissä.
Maanantaisin ja päiväsaikaan Regina on auditoriokäytössä, mutta iltapäivästä iltakymmeneen saakka täysin elokuvanäytösten käytettävissä. Elokuvanäytösten aikataulu ei ole riippuvainen Oodi-kirjaston aukioloajoista.
Teatteria käytetään paljon myös elokuvakasvatuksessa, ja oppilaitoksille järjestettyjen näytösten myötä Reginassa vierailee vuosittain noin 7 000–8 000 lasta ja nuorta. Elokuvakasvatusnäytöksiin sisällytetään myös alustus ja oppimateriaalipaketti, toisinaan myös työpajoja ja esimerkiksi tekijävierailuita.
Aiheesta muualla

Viralliset kotisivut
Kirveslampi (Joutsa)

| Kirveslampi |
| --- | --- |

Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°53′20″N, 26°01′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rutajoen valuma-alue (14.236)
Tulouomia:  ei tulouomia 
Laskuoja:  ei laskuojaa 
Järvinumero:  14.236.1.048
Mittaustietoja
Pinnankorkeus:  128,5 m  
Pituus:  300 m  
Leveys:  100 m  
Rantaviiva:  0,731 km  
Pinta-ala:  1,688 ha  
Saaria:  ei saaria 
 fiKirveslampi 
Kirveslampi on Keski-Suomessa Joutsassa Kivisuon kylän lähellä sijaitseva lampi.
Maantietoa

Lammen pinta-ala on 1,7 hehtaaria, se on 300 metriä pitkä ja 100 metriä leveä. Se sijaitsee laajan Haapasuon länsilaidalla pohjois-etelä-suuntaisen harjujakson itäpuolella. Harjujakson eteläosa laajenee Harjukankaaksi ja pohjoisessa harju jakaa Sorsanselkä–Keskinenveden kahtia Harjuniemen ja Joutsniemen harjumaisilla muodostumilla. Lammella ei ole kartan mukaan saaria ja se on autio. Sen rantaviivan pituus on 750 metriä ja rannat ovat suomaata lukuun ottamatta eteläpuolella sitä reunustamalla metsäsaarekkeella.
Leivonmäen kansallispuisto

Lammen rannat kuuluvat Metsähallituksen hallinnoimaan Leivonmäen kansallispuistoon. Sen ohi kulkee Kirveslammen patikkareitti (1,7 km), joka johtaa pienellä suolammella sijaitsevalle lintutornille, ja palaa sitten toiselle puolelle järveä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Siihen ei tule ojia eikä sillä ole laskuojaa, eli sitä voidaan pitää umpilampena. Lammen vesitalous perustuu sadantaan, pohjaveteen ja haihduntaan. Lammen vedenpinnan korkeus on 128,5 metriä mpy.
Soistunutta Kirveslammen rantaa
Kirveslampi
Kirveslammen kierros
Kirveslammin reitin lintutorni
Näkymä lintutornista
Reitin rämeen männikköä
Aiheesta muualla

Kirveslammen kierros (esite), Metsähallitus
Kirveslammen kierros, 1,7 km ympyräreitti, Metsähallitus
Kirveslammen kierros on hieno piipahdus Leivonmäen kansallispuistoon (valokuvia), OutDoorFamily
(14.2)
Tuomo Sorakangas

Tuomo Sorakangas (s. 2. heinäkuuta 1978 Oulu) on suomalainen jääkiekkotuomari.  Sorakangas tuomitsee pääsääntöisesti Mestistä päätuomarina. SM-liigaa hän tuomitsi 2001-2002 alkaen linjatuomarina ja siirtyi 2006-2007 päätuomariksi.  Nuorempana Sorakangas pelasi jääkiekkoa B-junioreihin saakka.
Sorakangas on tuominnut jääkiekkopelejä myös Aasian-sarjoissa.selvennä[lähde? ]
Tuomo Suni

Tuomo Suni (s. 1977) on suomalainen barokkiviulisti. Hän aloitti viulunsoiton nelivuotiaana. Vuodesta 1996 alkaen Suni on erikoistunut barokkiviulun soittoon, opettajinaan ensin Kreeta-Maria Kentala ja myöhemmin Haagin kuninkaallisessa konservatoriossa Enrico Gatti. Vuonna 1997 Suni oli Euroopan unionin barokkiorkesterin (EUBO) jäsen. Vuonna 2005 hän päätti opintonsa Haagissa ja suoritti maisterintutkinnon. Nykyään Suni asuu Glasgowissa.
Vuonna 2002 Sunin yhtye Opera Quarta voitti kansainväliset vanhan musiikin kilpailut The International Van Wassenaer Competition ja Il Premio Bonporti – Concorso internazionale di Violino barocco, ja vuonna 2007 se sai Jean-Marie Leclairin teoksia sisältävästä levystään Recréation en musique (ORF Alte Musik CD 491) Diapason d'Or -tunnustuspalkinnon.
Tuomo Suni on The English Concert'in kakkosviulujen äänenjohtaja ja Vox Luminis'in orkesterin sekä The Reykjavik International Baroque Orchestran konserttimestari.
Opera Quartan lisäksi Suni konsertoi seuraavissa yhtyeissä: Capriccio Stravagante, Ricercar Consort, Ensemble Masques,The English Concert, B‘Rock, Holland Baroque Society, Gabrieli Consort & Players, Helsingin barokkiorkesteri, Vox Luminis ja Suomalainen barokkiorkesteri. Näiden lisäksi hän on työskennellyt muiden muassa , The King’s Consortin, Il Complesso Baroccon, Les Muffattin, L’Arpeggiatan ja Bach Collegium Japanin kanssa.
Tuomo Schroderus

| Tuomo Schroderus> Henkilötiedot |
| --- | --- |
Syntynyt: 18. huhtikuuta 1980 (ikä 44)  Sotkamo
Pesäpalloilija
Seura:  Joensuun Maila
Tehtävä:  pelinjohtaja
Pelaajaura
Ammattilaisjoukkueet
 2001–2010 :    Joensuun Maila 
Tuomo Schroderus (s. 18. huhtikuuta 1980 Sotkamo) on suomalainen pesäpallovalmentaja ja entinen pesäpalloilija, joka toimi viimeksi Miesten Ykköspesiksessä pelanneen Joensuun Mailan akatemiajoukkueen pelinjohtajana kaudella 2024.
Pelaajaurallaan Schroderus edusti vuoteen 2000 saakka Sotkamon Jymyä, jonka juniorijoukkueissa hän pelasi. Vuonna 2001 Schroderus siirtyi Joensuun Mailaan, jossa hän pelasi vuoteen 2010 saakka. Joensuun Mailassa Schroderus pelasi yhteensä 70 Miesten Ykköspesiksen ottelua ja 204 Miesten Superpesiksen ottelua. Pelaamissaan Miesten Superpesiksen otteluissa Schroderus löi yhteensä 11+120 juoksua, toi 53 juoksua ja keräsi 449 kärkilyöntipistettä, joista eniten kolmospesälle. Ulkokentällä Schroderuksen rooli oli lähes poikkeuksetta kakkosvahti ja sisäpelissä hänen yleisimmät lyöntinumeronsa olivat 5 ja 8.
Syksyllä 2023 Schroderus sai Pesäpalloliiton Itäisen alueen Vuoden valmennustiimin palkinnon yhdessä Matti Härkösen ja Petri Pennasen kanssa.
Schroderuksen poika Ukko pelaa pesäpalloa Joensuun Mailassa.
Kirkkovuoren näkötorni

| Kirkkovuoren näkötorni |
| --- | --- |

Sijainti:  Karstula, Suomi
Koordinaatit:  62°51′59″N 24°45′41″E﻿ / ﻿62.866513°N 24.761527°E﻿ / 62.866513; 24.761527
Rakennustyyppi:  Näkötorni
 fiKirkkovuoren näkötorni 
  
Kirkkovuoren näkötorni on näkötorni Karstulassa Keski-Suomessa. Kirkkovuoren huippu on 211 mpy. Se on hirsirakenteinen, yli 20 metriä korkea rakennelma, josta avautuvat näkymät Pääjärven yli Karstulan keskustaan ja laajemminkin ympäristökuntiin.
Aiheesta muualla

http://www.kirkkovuori.fi/
Tom Sawyerin seikkailut (vuoden 1938 elokuva)

| Tom Sawyerin seikkailut> The Adventures of Tom Sawyer |
| --- | --- |

Ohjaaja:  Norman Taurog H. C. Potter (erotettu, kreditoimaton) George Cukor (kreditoimaton)
Käsikirjoittaja:  John V.A. Weaver Marshall Neilan (kreditoimaton)
Perustuu:  Mark Twainin vuoden 1876 romaaniin
Tuottaja:  David O. Selznick
Säveltäjä:  Max Steiner (kreditoimaton)
Kuvaaja:  James Wong Howe
Tuotantosuunnittelija:  Lyle R. Wheeler
Pukusuunnittelija:  Walter Plunkett
Lavastaja:  William Cameron Menzies
Pääosat:  Tommy Kelly Jackie Moran May Robson Ann Gillis
Valmistustiedot
Valmistusmaa:  Yhdysvallat
Tuotantoyhtiö:  United Artists Selznick International Pictures
Levittäjä:  United Artists
Ensi-ilta:  1938
Kesto:  101 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tom Sawyerin seikkailut (The Adventures of Tom Sawyer) on Norman Taurogin ohjaama koko perheen seikkailuelokuva vuodelta 1938. Se on ensimmäinen Mark Twainin klassikkoromaanista tehty värielokuva (Technicolor). Aiemmin romaani oli filmatisoitu mykkäelokuvina 1907 ja 1917 sekä äänielokuvana 1930 (ohj. John Cromwell).
Tuotanto

Elokuvan ohjaajaksi kiinnitettiin alun perin H.C. Potter, mutta hänet erotettiin jo alkuvaiheessa. George Cukor ohjasi sitten joitakin kohtauksia mutta kieltäytyi jatkosta, jolloin ohjaajaksi otettiin Norman Taurog.
Tuottaja David O. Selznick järjesti Tomin roolin esittäjän etsimiseksi valtakunnallisen etsintäkampanjan, samanlaisen kuin pari vuotta aiemmin Scarlett O’Haran näyttelijän etsinnässä elokuvaan Tuulen viemää. Tom Sawyerin roolin sai 25 000 hakijan joukosta bronxilaisen palomiehen poika Tommy Kelly, jonka merkittävimmäksi rooliksi tämä elokuva jäi. Kelly suoritti myöhemmin tohtorintutkinnon ja teki elämänuransa kansainvälisissä järjestöissä, muun muassa Yhdistyneiden kansakuntien elintarvike- ja maatalousjärjestössä (FAO).
Vastaanotto

Kellyn roolityötä kehuttiin, ja William Cameron Menzies sai lavastuksestaan Oscar-ehdokkuuden, mutta elokuva ei ansainnut tuotantokustannuksiaan takaisin vaan jäi 300 000 dollaria tappiolle.
Aiheesta muualla

Tow Sawyerin seikkailut Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Adventures of Tom Sawyer (1938 film)
Käännös suomeksi
Koiralammi (Sysmä)

| Koiralammi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°36′17″N, 25°36′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Päijänteeseen 
Järvinumero:  14.221.1.278
Mittaustietoja
Pinnankorkeus:  79,9 m  
Pituus:  400 m  
Leveys:  160 m  
Rantaviiva:  0,938 km  
Pinta-ala:  4,194 ha  
Saaria:  ei saaria 
 fiKoiralammi 
Koiralammi  on Päijät-Hämeessä Sysmässä Soiniemen kylän lähellä sijaitseva lampi.
Maantietoa

Lammen pinta-ala on 4,2 hehtaaria, se on 400 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 950 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 79,9 metriä mpy.
Tom Söderdahl

Tom Söderdahl (s. 27. marraskuuta 1971 Pori) on suomalainen entinen triathlonisti, joka oli lajissaan yksi maailman huipuista.
Söderdahl on erikoistunut triathlonin pisimmälle eli lajin alkuperäiselle niin sanotulle Ironman-matkalle, jossa yhtämittaisesti suoritetaan 3,8 kilometrin avovesiuinti, 180 kilometrin maantiepyöräily ja maratonjuoksu (42,195 km).
Söderdahlin ennätys matkalta on 8 tuntia, 24 minuuttia ja 17 sekuntia Rothista vuodelta 2003. Hänen parhaat saavutuksensa ovat lajin arvostetuimman kilpailun Havaijin Ironman-kisan 8. sija vuodelta 2005, Ironman USA -kilpailun toinen sija vuodelta 2005, Rothin Ironman-kisan neljäs sija vuodelta 2003 ja Floridan Ironman-kisan kuudes sija vuodelta 2004. Ennen ammattilaissarjaan siirtymistä hän voitti Konalla ikäsarjansa vuonna 2001 (25-29 -vuotiaat) ja uudelleen 30-vuotiaana vuonna 2002. Hän on osallistunut Havaijin kisaan vuosittain vuodesta 2000 lähtien. Vuonna 2006 hän tuli Havaijin kisassa sijalle 27.
Söderdahl edusti urallaan porilaista Koiviston Iskua.
Yksityiselämä

Porista kotoisin oleva Söderdahl on jo pitkään asunut Jyväskylän seudulla. Hänellä on avovaimo Tuula ja poika Severi (s. 2003). He asuvat Jämsänkoskella.[lähde? ]
Aiheesta muualla

Suomen Triathlonliitto ry
The Chemical Wedding

| The Chemical Wedding Bruce Dickinson |
| --- | --- | --- |

Studioalbumin tiedot
 Äänitetty : Sound City- ja Silver Cloud -studios Kalifornia
 Julkaistu: 1998
 Tuottaja(t): Roy Z
 Tyylilaji: heavy metal
 Kesto: 57.32
 Levy-yhtiö: Air Raid
Listasijoitukset
  22.
Bruce Dickinsonin muut julkaisut
| Accident of Birth 1997 | The Chemical Wedding 1998 | Scream for me Brazil 1999 |
The Chemical Wedding on Bruce Dickinsonin vuonna 1998 julkaistu albumi. Musiikin ja tekstin inspiraationa olivat William Blaken teokset. Blaken maalaukset koristavat kansilehden sivuja, kannessa hänen maalauksensa The Ghost of a Flea vuodelta 1819. Albumin on tuottanut toista kitaraa Iron Maidenin luottomiehen Adrian Smithin kanssa soittava Roy Z. Dickinson käsikirjoitti elokuvan The Chemical Wedding, jossa soi albumin nimikkokappale. Toukokuussa 2008 ensiesityksen saanut elokuva kertoo Aleister Crowleyn jälleensyntymisestä.
Kappalelista

King In Crimson – 4.43 (säv. Dickinson-Roy Z)
Chemical Wedding – 4.06 (säv. Dickinson-Roy Z)
The Tower – 4.45 (säv. Dickinson-Roy Z)
Killing Floor – 4.29 (säv. Dickinson-Smith)
Book of Thel – 8.14 (säv. Dickinson-Roy Z-Casillas)
Gates of Urizen – 4.25 (säv. Dickinson-Roy Z)
Jerusalem – 6.42 (säv. Dickinson-Roy Z)
Trumpets of Jericho – 5.59 (säv. Dickinson-Roy Z)
Machine Men – 5.41 (säv. Dickinson-Smith)
The Alchemist – 8.28 (säv. Dickinson-Roy Z)
Kappalelista > Vuoden 2005 version bonusraidat

Return of the King – 5.05 (säv. Dickinson-Smith)
Real World – 3.59 (säv. Dickinson-Roy Z)
Confeos – 7.35 (säv. Dickinson-Roy Z)
Kokoonpano

Bruce Dickinson – laulu
Adrian Smith – kitara
Roy Z – kitara
Eddie Casillas – basso
David Ingraham – rummut
Arvostelut

Soundi:
Kondensaatioreaktio

Kondensaatioreaktiossa molekyylit liittyvät toisiinsa samalla kun poistuu jokin pienimolekyylinen yhdiste (esimerkiksi vesimolekyyli). Useiden kondensaatioreaktioiden mekanismi koostuu peräkkäisistä additio- ja eliminaatioreaktioista.
Aminohappomolekyylien keskinäisessä kondensaatioreaktiossa muodostuu dipeptidi:

Aminohappojen välille muodostuvaa sidosta kutsutaan peptidisidokseksi:
Kondensaatioreaktio voi jatkua, sillä syntyvässä dipeptidissä on jäljellä reaktiiviset funktionaaliset ryhmät; aminoryhmä ja karboksyyliryhmä.
Kondensaatioreaktion jatkuessa muodostuu proteiinien rakenneosia, polypeptidejä. Kun polypeptidiketjun moolimassa ylittää 10 000g/mol aletaan polypeptidiä nimittää proteiiniksi.
Esteröitymisessä kondensaatioreaktio tapahtuu alkoholin ja karboksyylihapon välillä vahvojen epäorgaanisten happojen protonien toimiessa katalyytteina.
Esteröitymisen käänteisreaktiossa, hydrolyysissa, esteri hajoaa veden vaikutuksesta hapoksi ja alkoholiksi.
Esteröityminen ei voi jatkua samaan tapaan, kuin peptidikondensaatio, sillä esterissä ei ole kondensoitumiseen tarvittavia funktionaalisia ryhmiä.
Myös eetterin muodostuessa kahdesta alkoholimolekyylistä tapahtuu kondensaatioreaktio. Esimerkiksi dietyylieetteri (kp. 35 °C) syntyy kahdesta etanolimolekyylistä:
{\mbox{CH}}_{3}{\mbox{CH}}_{2}{\mbox{OH}}+{\mbox{HO}}{\mbox{CH}}_{2}{\mbox{CH}}_{3}\rightarrow {\mbox{CH}}_{3}{\mbox{CH}}_{2}{\mbox{OCH}}_{2}{\mbox{CH}}_{3}+{\mbox{H}}_{2}{\mbox{O}}
Dietyylieetterin kiehumispiste on selvästi alempi, kuin alkuperäisten alkoholien (kp. 79 °C). Tämä on tyypillistä ja johtuu siitä, että eettereissä ei ole vetysidosta kuten alkoholeissa.
Aiheesta muualla

Kuvia tai muita tiedostoja aiheesta Kondensaatioreaktio Wikimedia Commonsissa
Orgaanisen kemian reaktiotyyppejä
additioreaktio
eliminaatioreaktio
substituutioreaktio
kondensaatioreaktio
hydrolyysi
hapettuminen
pelkistyminen
protolyysi
neutraloituminen
Thunderbolt (verkkosivusto)

| Thunderbolt |
| --- | --- |
Verkkosivusto:  www.thunderboltgames.com
Kaupallinen:  Ei
Tyyppi:  Videopelisivusto
Omistaja:  Philip Morton
Kehittäjä:  Philip Morton
Avattu:  20. marraskuuta 2000
Thunderbolt on Philip Mortonin vuonna 2000 perustama itsenäinen videopeleihin keskittynyt verkkosivusto. Sivua ylläpitävät useat eri vapaaehtoiset henkilöt, jotka ovat kirjoittaneet tähän astimilloin? yli 1800 uutisartikkelia ja 1500 peliarvostelua.
Aiheesta muualla

Thunderbolt.com (Arkistoitu – Internet Archive)
Toyota TF110

| Toyota TF110 |
| --- | --- |

Talli:   Toyota
Suunnittelija(t):   Pascal Vasselon
Teknisiä tietoja
Renkaat:  B Bridgestone
Moottori:  Toyota
Kilpailuhistoria
Kilpailuja:  0
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  0
Valmistajien maailmanmestaruuksia:  0
Kuljettajien maailmanmestaruuksia:  0
Toyota TF110 on ranskalaisen Pascal Vasselonin suunnittelema Formula 1 -auto, jolla japanilaisen Toyota -tallin olisi ollut tarkoitus kilpailla kaudella 2010.
Toyotan vetäydyttyä sarjasta kauden 2009 jälkeen, serbialainen Stefan Grand Prix -talli olisi ottanut auton käyttöönsä kaudelle 2010. Lopulta Stefan GP ei päässyt mukaan kaudelle. Myöhemmin Hispania -talli yritti saada auton käyttöönsä kaudelle 2011.
Käännös suomeksi
Tom Sestito

| Tom Sestito |
| --- | --- |

Henkilötiedot
Syntynyt: 28. syyskuuta 1987 (ikä 37) Utica, NY, Yhdysvallat
Kansalaisuus:   Yhdysvallat
Jääkiekkoilija
Lempinimi:  Tommy
Pelipaikka:  vasen laitahyökkääjä
Maila:  vasen
Pituus:  193 cm
Paino:  104 kg
Seura
Seura:  Wilkes-Barre/Scranton Penguins
Sarja:  AHL
Pelinumero:  29
Pelaajaura
Pääsarjaura:  2008–
Aik. seurat:  Syracuse Crunch (AHL) Columbus Blue Jackets (NHL) Adirondack Phantoms (AHL) Philadelphia Flyers (NHL) Sheffield Steelers (EIHL)
NHL-varaus:  85. varaus, 2006 Columbus Blue Jackets
Tom Sestito (28. syyskuuta 1987 Utica, New York, Yhdysvallat) on yhdysvaltalainen jääkiekkoilija, joka pelaa NHL-seura Pittsburgh Penguinsin organisaatiossa. Lähinnä hän pelaa Penguinsin farmiseurassa, AHL-joukkue Wilkes-Barre/Scranton Penguinsissa. Hän on pelityyliltään tappelija, jonka vahvuuksiin kuuluu koko, ärsyttäminen ja taklaaminen. Sestitolla on ollut kohtalaisen hyvät kiekolliset taidot farmissa ja junioreissa, mutta NHL:ään ne on kuitenkin varsin rajalliset. Myöskään hänen kaikki taklauksensa eivät ole sääntöjenmukaisia.